**EHITAMISE TÖÖVÕTULEPING nr 3.2-4/23/1736-1**

**Transpordiamet,** registrikoodiga 70001490, aadress Valge 4, 11413 Tallinn (edaspidi **Tellija**), mida volituse alusel esindab Transpordiameti personaliosakonna juhataja Eveli Punnison tugiteenuste teenistuse direktori ülesannetes

ja

**osaühing ARUNA-EHITUS**, registrikoodiga 10886001, asukohaga Peterburi tee 46, 11415 Tallinn (edaspidi **Töövõtja**), mida esindab juhatuse liige Arunas Buga,

Tellija ja Töövõtja (edaspidi koos **Pooled** või eraldi **Pool**), sõlmisid töövõtulepingu (edaspidi **Leping**) alljärgnevas:

1. Lepingu ese
   1. Lepingu esemeks on navigatsiooni püsimärgi **Suurupi sihi alumise tuletorni restaureerimine** (edaspidi **Töö**), mida Töövõtja kohustub tegema vastavalt Lepingus ja Lepingu Lisades toodud tingimustele. Tööna käsitletakse kõiki töid ja toiminguid, sh Lepingus nimetamata töid ja toiminguid, mis on vajalikud Lepingus ettenähtud tulemuse saavutamiseks, samuti Töö vastuvõtmiseks vajaliku dokumentatsiooni vormistamisega seotud toiminguid.
   2. Ehitis asub aadressil Harju maakond, Harku vald, Suurupi küla, Suurupi Sihi Alumine Tuletorn 374; katastriüksus 19801:001:0040.
2. Lepingu üldtingimused
   1. Lepingul on selle sõlmimise hetkel järgmised lisad:
      1. Lisa 1 – Tehniline kirjeldus ja selle lisa mis on kättesaadav aadressilt <https://pilv.mkm.ee/s/nrD3le6vN0XtRkp> .
      2. Lisa 2 – Töövõtja poolt esitatud hinnapakkumus ja töömahu loend.
      3. Lisa 3 – Ajagraafik (lisatakse pärast lepingu sõlmimist vastavalt lepingus sätestatule);
      4. Lisa 4 – Töövõtja esitatavad tagatised ja/või kindlustuspoliisid (lisatakse pärast lepingu sõlmimist vastavalt lepingus sätestatule);
      5. Lisa 5 – Garantiikirja vorm – garantiiaegne tagatis.
      6. Lisa 6 – Töö üleandmis- ja vastuvõtmisakti vorm.
   2. Pooled juhinduvad Lepingu täitmisel lisaks Lepingule ja selle lisadele ka Eesti Vabariigis kehtivatest õigusaktidest, eeskirjadest, standarditest ning vajadusel muudest vastava valdkonna tehnilistest dokumentidest.
   3. Töö teostamisel tuleb järgida kõiki kehtivaid õigusakte, standardeid, tehnilisi norme ja kvaliteedinõudeid. Kvaliteedinõuete osas tuleb järgida RYL klass II ning RT kartoteegi normatiive, juhiseid ja tootekartoteeke või muid samaväärseid kvaliteedinõudeid sätestavate dokumentide nõudeid. Kui Eestis kehtivatest kohustuslikest normidest või eeskirjadest tulenevad võrreldes nimetatud normidega rangemad nõuded, peab Töö vastama sellistele rangematele nõuetele.
   4. Töövõtja kinnitab, et ta on piisavalt tutvunud Ehitusobjektiga, talle on esitatud ja on kättesaadavad olnud kõik andmed ja dokumendid, millega ta pidas vajalikuks tutvuda seoses Töö teostamisega ja Ehitusobjekti tegeliku olukorraga, samuti Lepinguga ning ta kinnitab, et nimetatud andmed ja dokumendid on piisavad Töö nõuetekohaseks teostamiseks ja hindamaks Lepingu täitmisega seotud riski ning ta on võimeline Töö tegema vastavuses Lepinguga ja kandma kõiki Lepingu täitmisega seotud riske.
   5. Töövõtja kinnitab, et tal on Lepingu täitmiseks vajalikud litsentsid, load ja registreeringud ning Töö õigeaegseks teostamiseks vajalikud tehnilised vahendid. Töövõtja on ehitustööde alal asjatundja, tal on nõutav õigussuhe Töö vahetult teostavate vastutatavate spetsialistidega, kes on piisavalt kvalifitseeritud, ning ta omab kogemusi, mis on Lepingu täitmiseks vajalikud, ja teadmisi, mis ehitusettevõtjatel õigusaktide kohaselt peavad olema.
   6. Töövõtja vastutab Töö teostamise eest ainuisikuliselt ja täielikult ning kannab ka täielikku varalist vastutust.
   7. Leping on sõlmitud riigihanke „Suurupi sihi alumise tuletorni restaureerimine“ (viitenumber 264927) tulemusena.
   8. Kui Lepingus ei ole sätestatud teisiti, siis viiteid kindlale punktile, alapunktile või lisale tõlgendatakse viidetena Lepingu vastavale punktile, alapunktile või lisale. Lepingus on kasutatud pealkirju vaid viitamise lihtsustamise huvides ning neid ei arvestata Lepingu sätete defineerimisel, tõlgendamisel või piiramisel. Lepingus, kus kontekst seda nõuab, võivad ainsuses olevad sõnad tähendada mitmust ja vastupidi.
   9. Lepingu dokumentide vastuolude korral lähtutakse hilisemast dokumendist. Lepingu allkirjastamise hetkel olemasolevaid Lepingu dokumente loetakse samaaegseteks.
   10. Lepingu täitmise keel on eesti keel.
3. Tähtajad ja Töö üleandmine
   1. Töö teostamist alustatakse koheselt pärast Lepingu sõlmimist.
   2. Töö vaheetapid ja nende tähtajad on järgmised:

|  |  |  |
| --- | --- | --- |
| **Vaheetapi nimetus** | **Töö valmidusastme lühikirjeldus** | **Tähtaeg** |
| Ehitustööde organiseerimise kava | Tööde teostajal on kooskõlastatud tööde organiseerimise kava ja ajagraafik tellija ning omanikujärelvalvega. Olemas ette valmistatud tööjoonised. | 120 kalendripäeva alates lepingu sõlmimisest |
| Materjalide varumine | Materjal peab olema kooskõlastatud hankija ja omanikujärelevalvega, lähtudes projektid toodud nõuetele. Materjal on töödeldud ja ette valmistatud restaureerimistööde läbiviimiseks | 270 kalendripäeva alates lepingu sõlmimisest |
| Põhiline kasutusvalmidus | **Suurupi alumise tuletorni restaureerimine on saavutanud põhilise valmiduse**, st tellijal on võimalik alustada töö vastuvõtmise toiminguid. Lubatud on vaegtööd. | 450 kalendripäeva alates lepingu sõlmimisest |
| **Dokumenteerimine ja vaegtööde kõrvaldamine** | **Tellijale on üle antud kogu nõutav tehniline dokumentatsioon (sh lõplikud teostusjoonised, üle antud garantiiaegsete kohustuste täitmise tagatised jm) ja on kõrvaldatud vastuvõtmisel fikseeritud puudused ja/või vaegtööd.**  **Töö on täielikult valmis.** | 480 kalendripäeva alates lepingu sõlmimisest |

* 1. Töö üleandmisel esitab Töövõtja Tellijale Lepingu kohase Töö üleandmis- ja vastuvõtmisakti.
  2. Tellija peab Töö üle vaatama 7 kalendripäeva jooksul pärast Töö ning üleandmis- ja vastuvõtmisakti saamist.
  3. Juhul, kui Töö või Töö osa vastuvõtmisel on Tellijal pretensioone Töö kvaliteedi ja/või Lepingule vastavuse osas, ei allkirjasta Tellija kontaktisik üleandmis- ja vastuvõtmisakti ning edastab Töövõtjale kirjalikult Töös ilmnenud vead ning puudused. Töövõtja kohustub vead ning puudused likvideerima 7 kalendripäeva jooksul alates Tellija poolt kirjaliku teate saamisest ja esitama parandatud Töö Tellijale (täiendav tähtaeg vastavalt võlaõigusseaduse § 114).
  4. Kui Töövõtja ei kõrvalda puudusi Tellija poolt määratud tähtajaks, on Tellijal omal äranägemisel õigus:
     1. ühepoolselt alandada Lepingu punktis 6 nimetatud Töö maksumust;
     2. lasta puudused kõrvaldada Tellija poolt valitud kolmandal isikul. Sellisel juhul alandab Tellija ühepoolselt Lepingu hinda vastavalt puuduste kõrvaldamise maksumusele, mille määrab kolmas isik;
     3. öelda Leping erakorraliselt üles.
  5. Kui Töö (sh Töö osa) kontrollimisel selgub, et Töös on puudused, loetakse Töö tähtaegselt üle andmata. Tellijal on õigus kuni puuduste likvideerimiseni Töövõtja poolt keelduda Töö vastuvõtmisest ja selle eest maksmisest.

1. Poolte õigused ja kohustused
   1. Tellijal on õigus:
      1. igal ajal teha järelpärimisi Töö tegemise hetke olukorra kohta ning kontrollida Töö tegemise käiku;
      2. pöörduda kolmandate isikute poole sõltumatu eksperthinnangu saamiseks Töö kvaliteedi kohta;
      3. nõuda Töövõtjalt kokkulepitud tähtaegadest ja maksumusest kinnipidamist;
      4. määrata Töövõtjale mõistlik tähtaeg puuduste kõrvaldamiseks, kui Töö tegemise ajal on tuvastatud, et seda ei tehta nõuetekohaselt;
      5. kasutada õiguskaitsevahendeid (sh öelda Leping üles), samuti nõuda Lepingus sätestatud juhtudel leppetrahvi, kui Töövõtja ei pea kinni Lepingus, selle lisades või muudes Lepingu juurde kuuluvates dokumentides sätestatud tähtaegadest, kvaliteedinõuetest, maksumusest, samuti kui Töövõtja ei täida või täidab mittevastavalt muid endale Lepinguga võetud kohustusi;
      6. tasaarvestada oma mistahes Lepingust tulenevaid nõudeid Töövõtja vastu Lepingu või mistahes muu õigussuhte alusel Töövõtjale maksmisele kuuluvate summadega;
      7. korraldada Töö tegemise käigus omanikujärelevalvet.
   2. Tellijal on kohustus:
      1. tasuda Töövõtjale nõuetekohase Töö teostamise eest vastavalt Lepingule;
      2. võimaldada Töövõtjale juurdepääs Ehitusobjektile Töö teostamiseks;
      3. edastada Töövõtjale informatsiooni, mis Tellija parima äranägemise kohaselt võib aidata kaasa Töö optimaalsemale tegemisele
      4. tasuda viivist vastavalt Lepingule.
   3. Töövõtjal on õigus:
      1. saada Tellijalt Töö tegemiseks vajalikku informatsiooni ja juhiseid;
      2. saada Töö eest Lepingus kokkulepitud tasu:
      3. kasutada Töö teostamiseks alltöövõtu korras kolmandaid isikuid eeldusel, et ta kooskõlastab need eelnevalt Tellijaga;
      4. nõuda Tellijalt tähtaegselt tasumata summalt viivist vastavalt Lepingule.
   4. Töövõtjal on kohustus:
      1. teha Töö vastavalt Lepingule;
      2. teha Töö vastavalt kehtivatele normidele ja heale ehitustavale Lepingus sätestatud korras ning vastutada selle eest, et Töö oleks tehtud korrektselt ja kvaliteetselt;
      3. viivitamatult informeerida Tellijat mistahes asjaoludest, mis takistavad või võivad takistada Töö alustamist, teostamist või lõpetamist, sealhulgas Tellijalt saadud informatsiooni, lähteandmete või dokumentide vigadest või puudulikkusest, samuti ohust, et Tellijalt saadud juhiste järgimine mõjutab Töö kvaliteeti või tähtaegset valmimist või tekitab täiendavaid kulutusi;
      4. esitada hiljemalt Töö teostamise alustamise ajaks Tellijale selleks ajaks teadaolevate alltöövõtjate nimed, kontaktandmed ja teabe nende seaduslike esindajate kohta. Sama teave tuleb esitada ka kõikide lisanduvate Lepingu täitmisega seotud alltöövõtjate kohta ja kui Lepingu täitmise alustamise ajal näidatud alltöövõtja asendatakse.
      5. kasutada Lepingu täitmisel vajalikult kvalifitseeritud ja usaldusväärseid isikuid, kes omavad vastavaid kogemusi ja eriteadmisi ning kellel on olemas kõik nõutavad litsentsid ja load, sealhulgas elamis- ja tööload. Kui mõni Töövõtja poolt kasutatav isik (alltöövõtja või nende või Töövõtja töötaja) ei vasta eeltoodud nõuetele, on Töövõtja kohustatud Tellija poolt vastava nõude esitamise korral sellise isiku mõistliku aja jooksul sobivaga asendama, ja kui konkreetsete tööde tegemiseks on õigusaktides kehtestatud nõuded, et vastavat tööd võivad teostada isikud, kellel on muuhulgas majandustegevuse teade, tegevusluba (sealhulgas Muinsuskaitseameti väljastatud kehtiv tegevusluba tööde liigiga restaureerimine) või registreering, siis tagada, et vastavaid töid teostaksid isikud, kellel on nõutud majandustegevuse teade, tegevusluba või registreering või muu dokument, mis annab isikule õiguse vastava töö tegemiseks;
      6. tagada, et kui Töövõtja tugines hankemenetluses kvalifitseerimise tingimuste vastavuse tõendamiseks teiste isikute vahenditele, siis teised isikud osalevad vahetult Lepingu täitmisel alltöövõtjana vähemalt osas, milles teiste isikute vahenditele tugineti.
      7. tagada Töö tegemisel tekkinud ehitusprahi igapäevase tööjärgse koristamise, ladustades ehitusjäätmed ja korraldama nende äraveo Ehitusobjektilt;
      8. täita Töö dokumenteerimise nõudeid, sealhulgas korrektselt täita ehituspäevikut, mis peab pidevalt olema Ehitusobjektil, ja võimaldama Tellijal sellega igal ajal tutvuda, samuti esitada Tellijale Töö teostamise käigus ja üleandmisel-vastuvõtmisel vajalikud dokumendid. Üldine informatsioon, võimalikud märkused ja ettepanekud kirjeldatakse ehituspäevikus;
      9. mitte kalduda Töö tegemisel kõrvale Lepingu dokumentidest, mis on Töö tegemise aluseks, välja arvatud juhul, kui see ei muuda Töö põhimõttelisi ja funktsionaalseid lahendusi ega vähenda detailide, seadmete, ehitise või selle üksikute osade vastupidavust, pikaajalisust, kvaliteeti (mitteolulised kõrvalekaldumised), mis Töövõtja parima arusaamise kohaselt võiksid kaasa aidata Töö optimaalsemale valmimisele. Nimetatud kõrvalekalded peab Töövõtja fikseerima ehituspäevikus;
      10. tagada Töö tegemise ajal Ehitusobjekti ja selle ümbruse, vara ning keskkonna kaitse;
      11. vastutada Ehitusobjektil Töö tegemisel võimaliku kaasneva kahju tekitamise eest, sh kolmandale isikule või keskkonnale;
      12. järgida Ehitusobjektil tööohutuse, töötervishoiu, tuleohutuse ja muid vastavaid eeskirju ning vastutama nende täitmise eest. Töövõtja vastutab Ehitusobjektil toimuva tegevuse eest tagada ohutus Töö teostamisel;
      13. olla Ehitusbjekti iseärasusi arvestades valmis Töö teostamiseks nädalavahetustel;
      14. juhul, kui Töövõtja Töö teostamise käigus kahjustab ehituskonstruktsioone, lae-, seina või põrandapindasid vms, kõrvaldada tekitatud kahjustused omal kulul viivitamatult, kuid mitte hiljem kui Tellijaga kokkulepitud tähtpäevaks;
      15. kõrvaldada omanikujärelevalve käigus viimase poolt avastatud puudus vastavalt omanikujärelevalve teostaja märkustele.
      16. Enne ehitustöödega alustamist sõlmib töövõtja omal kulul alljärgnevad kindlustused ja esitab need hankijale 30 kalnedripäeva jooksul alates lepingu sõlmimisest:
          1. Ehituse koguriskikindlustuse (CAR) lepingu, mille tingimuste kohaselt peab kindlustus katma kõik tööde tegemisest tulenevad riskid (sh sisseseade, masinad, olemasolev ehitis jm). Kindlustushüvitise piirmäär peab olema vähemalt võrdne lepingus sätestatud lepingu hinnaga (arvestatuna summast koos käibemaksuga) ning omavastutus ei või olla suurem kui 2 000 (kaks tuhat) eurot;
          2. Tsiviilvastutuskindlustuse lepingu, mille tingimuste kohaselt peab kindlustus katma kõik tööde tegemisest tulenevad riskid ja kahjud, sh kahjud, mis võivad tööde teostamisel tekkida kolmandatele isikutele. Kindlustushüvitise piirmäära minimaalne suurus on vähemalt 50 000 (viiskümmend tuhat) eurot, seejuures omavastutus ei või olla suurem kui 2 000 (kaks tuhat) eurot.
          3. Töövõtja kohustub tagama, et kindlustuslepingutest tulenev kindlustuskaitse algab hiljemalt ehitustöödega alustamise kuupäeval ning kehtib kuni tööde üleandmiseni. Töövõtja kohustub hoiduma tegudest, mis toovad kaasa või võivad kaasa tuua kindlustuskaitse ennetähtaegse lõppemise.
2. Autoriõigused
   1. Töövõtja annab Tellijale ainulitsentsi koos all-litsentsi andmise õigusega kõigile Lepingu alusel teostatud Tööle tekkivatele varalistele õigustele, sealhulgas autoriõiguse seaduse § 131 ja § 132 nimetatud varalistele õigustele, ning need loetakse Tellijale üleantuks Lepingu hinna tasumisega.
   2. Töövõtja kinnitab, et ta on võtnud tarvitusele kõik meetmed autori(te) isiklike õiguste realiseerimiseks viisil, mis ei takista ega raskenda Töö tulemusena valminud teose kasutamist ega varaliste õiguste teostamist Tellija poolt..
   3. Töövõtja kinnitab Lepingu sõlmimisega, et Töö tulemusena valminud teose kasutamisel ei pea autori(te) nimi (nimed) olema tähistatud.
   4. Töövõtja kinnitab Lepingu sõlmimisega, et autor(id) on andnud nõusoleku teha Tellijal Töö tulemusena valminud teoses ja selle pealkirjas mistahes muudatusi, samuti lisada teosele teiste autorite teoseid (illustratsioone, eessõnasid, järelsõnasid, kommentaare, selgitusi, uusi osasid jms).
   5. Lepingu punktis 5 nimetatud õigused kehtivad territoriaalsete piiranguteta ja autoriõiguse kehtivusaja jooksul.
3. Garantiikohustus
   1. Töövõtja annab Tööle 60 kuu pikkuse (edaspidi **Garantiiperiood**) garantii.
   2. Garantii hakkab kehtima Töö üleandmis- ja vastuvõtmisakti allkirjastamisest Poolte poolt.
   3. Töövõtja annab tellijale tellija nimetatud kuupäevaks garantiiaegse tagatisena Eesti Vabariigis registreeritud krediidi-, finantseerimisasutuse või kindlustusandja väljastatud **garantiikirja 5 (viie) protsendi** ulatuses lepingu hinnast (arvestatuna summast koos käibemaksuga), millest täidetakse tellija nõuded töövõtjapoolsete, lepingust tulenevate kohustuste rikkumise korral. Garantiiaegse garantiikirja tähtaeg peab olema 60 (kuuskümmend) kuud alates ehitamise lõppemise päevast.
   4. Töövõtja kõrvaldab oma kulul kõik puudused, mis ilmnevad Garantiiperioodi jooksul.
   5. Tellija teatab avastatud puudus(t)est Töövõtjale kirjalikult.
   6. Töövõtja parandab defekti või muu puuduse mõistliku aja jooksul pärast vastavasisulise teate saamist Tellijalt.
   7. Tellija võib ise puuduse kõrvaldada või lasta seda teha kolmandal isikul juhul, kui Töövõtja ei ole asunud puudust kõrvaldama 10 päeva jooksul Tellijalt vastavasisulise teate saamisest arvates. Sellisel juhul on Tellijal õigus nõuda Töövõtjalt nende kulutuste hüvitamist, mis Tellija kandis puuduste kõrvaldamisel oma vahenditega.
4. Tasumine
   1. Töö teostamise maksumus on 348 180,00 eurot, millele lisandub käibemaks 20% summas 69 636,00 eurot, kokku 417 816,00 eurot (edaspidi **Tasu**).
   2. Töövõtja esitab Tellijale igakuiselt hiljemalt 30. kuupäevaks teostatud töö rahalise akti, mille vormi edastab tellija töövõtjale lepingu täitmise käigus. Töövõtja kohustub järgima akti vormis esitatud nõudeid. Tellija kohustub nimetatud akti läbi vaatama 10 tööpäeva jooksul, kooskõlastades akti või esitades põhjendused kooskõlastamisest keeldumise kohta. Teostatud tööde rahalise aktiga fikseeritakse tööde rahaline seis, kuid nimetatud allkirjastamist ei loeta tööde üleandmiseks lepingu tähenduses ning see ei ole aluseks ehitise või tööde juhusliku hävimise või kahjustumise riisiko üleminekuks töövõtjalt tellijale.
   3. Pooled on kokku leppinud, et vajadusel tasub Tellija Töövõtjale täiendavalt ettenägemata tööde eest kuni 34 818,00 eurot (10% Tasust), millele lisandub käibemaks 20% summas 6963,60 eurot, kokku 41 781,60. Ettenägemata töö on Lepingu mõistes täiendav Töö, mis tuleneb Tellija poolt projekteerimise- ja ehitustehnilise dokumentatsiooni muutmisest projekteerimis- ja ehitustööde käigus ning mida mõistlikkuse põhimõttest lähtuvalt Tellija ei võinud ega saanud Lepingu sõlmimisel ette näha. Ettenägematuid töid teostatakse ainult Tellija kontaktisiku kirjalikul korraldusel ning korralduses määratud tähtaegadeks.
   4. Kui Tellija põhjendatult ei võta Töö vastu, siis on tal õigus Tasu maksmisest keelduda kuni Lepingu tingimustele vastava Töö vastu võtmiseni. Sellist tasumisest keeldumist ei loeta Tellija viivituseks.
   5. Tellija tasub Töövõtjale Poolte poolt allakirjutatud Töö üleandmis- ja vastuvõtmisakti alusel koostatud arve alusel 20 kalendripäeva jooksul pärast arve saamist.
   6. Arve tuleb esitada 7 kalendripäeva jooksul, pärast Töö vastuvõtmist Tellija poolt, masintöödeldaval kujul, e-arvena, mis vastab Rahandusministri 11.04.2017 määrusele nr 24 „Masintöödeldava algdokumendi juhendi kehtestamine“. Arve loetakse laekunuks selle Transpordiameti arvete halduskeskkonda laekumise kuupäevast. Mitteresidentidel tuleb pdf-formaadis arve saata meiliaadressile invoices@transpordiamet.ee või edastada see e-arvena rahvusvahelise Peppol süsteemi kaudu. Arvele tuleb märkida kontaktisiku nimi, Lepingu number ja riigihangete registri hankelepingu osa viitenumber 264927 001 000 000.
   7. Töö maksumust ehituse hinnaindeksiga ei korrigeerita.
   8. Ehitustööde lõppakt peab moodustama minimaalselt 20% lepingu hinnast. Ehitustööde lõppakt makstakse välja peale tööde üleandmist-vastuvõtmist.
   9. Tellija peab igast rahalisest aktist kinni summa, mille suurus on 10% akteeritavate tööde käibemaksuta maksumusest.
5. Poolte vastutus
   1. Töövõtja on kohustatud hüvitama Lepingu mittetäitmise või mittekohase täitmisega Tellijale tekitatud kahju ja Tellija poolt seoses Töövõtja poolse Lepingu rikkumisega tehtud kulutused.
   2. Tellija vastutab Lepingu rikkumise eest ja on kohustatud Töövõtjale hüvitama Lepingu rikkumisega tekitatud kahju ning Töövõtja poolt Tellija poolse Lepingu rikkumisega seoses tehtud kulutused.
   3. Töövõtjal on õigus nõuda Tellijalt viivist tasumisega viivitamise korral 0,2% tähtaegselt tasumata arve summast iga tasumise tähtpäeva ületanud päeva eest.
   4. Tellijal on õigus rakendada sanktsioonina leppetrahvi iga rikkumise korral kuni 10% Tasust, kokku mitte rohkem kui 30% Tasust, kui Töövõtja on rikkunud oma Lepingulisi kohustusi.
   5. Juhul kui Töövõtja rikub Lepingus sätestatud tähtaegu, on Tellijal õigus nõuda Töövõtjalt leppetrahvi 0,2%. Tasust, iga viivitatud päeva eest. Tähtaegade ületamise korral ei kohaldu eelmises punktis sätestatud leppetrahvi piirmäär.
   6. Pooled on kokku leppinud, et Töövõtja kohustub hüvitama Lepingu täitmise käigus tekkinud kahju kolmandatele isikutele. Töövõtja kohustub oma kulul esindama Tellijat Lepingu alusel täidetavate ülesannete või toimingutega seotud kõigis vaidlustes   
      (sh kohtuvaidlustes) kolmandate isikutega ning kandma kõik sellega kaasnevad menetluskulud.
   7. Leppetrahvinõude või teate leppetrahvinõude esitamise kavatsusest peab Tellija Töövõtjale esitama 6 kuu jooksul kohustuse rikkumise avastamisest arvates. Tellija võib Töö Lepingu tingimustele mittevastavusele tugineda seaduses sätestatud aegumistähtaja  jooksul.
   8. Pooltel on õigus Lepingust tulenevaid ja sellega seotud nõudeid ja kohustusi kolmandatele isikutele üle anda ainult teise Poole eelneval nõusolekul, mis on Lepinguga samas vormis. Mittekohaselt üle antud nõuete ja kohustuste osas jääb teise Poole ees vastutavaks nõuded ja/või kohustused üle andnud Pool.
6. Poolte kontaktisikud
   1. Töövõtja kontaktisik: Arunas Buga, tel: 5020380, e-post: info@arunaehitus.ee
   2. Tellija kontaktisik: Mati Käär, piirkonna haldur, tel: 5593 4710 e-post: mati.kaar@transpordiamet.ee
7. Lepingu kehtivus
   1. Leping jõustub selle allkirjastamisel ja kehtib kuni lepingust tulevate kohustuste täitmiseni.
   2. Tellija võib Lepingust taganeda ning nõuda leppetrahvi kuni 10% Tasust, kui Töövõtja rikub oluliselt oma õigusaktidest või Lepingust tulenevaid kohustusi**.** Tellija võib Lepingu üles öelda võlaõigusseaduses ettenähtud korras. Tellijal on õigus nimetatud summa maha arvata Töövõtjale tasumisele kuuluvast summast.
   3. Töövõtja võib Lepingust taganeda, kui Tellija rikub oluliselt Lepingu tingimusi. Sellisel juhul on Tellija kohustatud Töövõtjale hüvitama Töövõtja poolt Lepingu täitmisel tehtud kulutused.
   4. Leping loetakse koheselt lõppenuks, kui:
      1. Töövõtja tegevus lõpeb;
      2. kuulutatakse välja Töövõtja pankrot.
8. Teated
   1. Pooltevahelised Lepinguga seotud teated peavad olema esitatud kirjalikus vormis, välja arvatud juhtudel, kui sellised teated on informatsioonilise iseloomuga, mille edastamisel teisele Poolele ei ole õiguslikke tagajärgi.
   2. Informatsioonilist teadet võib edastada telefoni teel.
   3. Kirjalikud teated saadetakse Lepingu Pooltele e-posti teel, selle võimaluse puudumisel antakse Lepingu Pooltele üle allkirja vastu või saadetakse postiga registrijärgsel aadressil. Kui ühe Poole teade on teisele Poolele saadetud Lepingus märgitud e-posti aadressile, loetakse see kättetoimetatuks järgmiseks tööpäevaks.
9. Muud tingimused
   1. Lepingut võib muuta kooskõlas kehtivate õigusaktidega. Kirjalikult vormistamata Lepingu muudatused on tühised.
   2. Kõik Lepingu tõlgendamisest või täitmisest tulenevad vaidlused püütakse lahendada Lepingupoolte vaheliste läbirääkimiste teel. Kokkuleppe mittesaavutamisel lahendatakse vaidlus Harju Maakohtus vastavalt Eesti Vabariigis kehtivatele õigusaktidele.
   3. Kõigis küsimustes, mis ei ole reguleeritud Lepinguga, juhinduvad Pooled Eesti Vabariigi vastavatest õigusaktidest.
   4. Leping allkirjastatakse Poolte poolt digitaalselt.
10. Isikuandmete töötlemine
    1. Lepingu täitmisega seotud isikuandmete töötlemisel tuleb rakendada asjakohaseid tehnilisi ja korralduslikke meetmeid sellisel viisil, et töötlemine vastab isikuandmete kaitse üldmääruses (GDPR) ja isikuandmete kaitse seaduses sätestatud nõuetele (edaspidi koos: **Isikuandmete õigusaktid**).
    2. Volitatud töötlejal on keelatud kaasata teist volitatud töötlejat ilma vastutava töötleja (Tellija) eelneva konkreetse või üldise kirjaliku loata.
    3. Lepingu alusel töödeldakse Lepingu esemega seotud isikute isikuandmeid.
    4. Lepingu alusel töödeldakse isikuandmeid eesmärgiga täita Leping ja saavutada ettenähtud tulemused.
    5. Lepingu alusel töödeldakse isikuandmeid üksnes Lepingu kehtivuse ajal.
    6. Volitatud töötleja on lisaks isikuandmete õigusaktides sätestatule kohustatud:
       1. töötlema isikuandmeid vajaliku hoolsusega ja ainult ulatuses, mis on vajalik Lepingus kokkulepitud teenuse osutamiseks;
       2. töötlema isikuandmeid ainult vastutava töötleja dokumenteeritud juhiste alusel;
       3. hoidma Lepingu täitmisel teatavaks saanud isikuandmeid konfidentsiaalsena;
       4. täitma andmeturbe seaduslikke nõudeid ja rakendada andmete kaitseks piisavaid ning kaasaegseid kaitsemeetmeid;
       5. aitama vastutaval töötlejal täita kohustusi seoses andmesubjektide esitatud taotlustega;
       6. aitama vastutaval töötlejal täita GDPR artiklites 32–36 sätestatud kohustusi, võttes arvesse isikuandmete töötlemise laadi ja volitatud töötlejale kättesaadavat teavet;
       7. pärast andmetöötlusteenuse osutamise lõppu kustutab kõik isikuandmed ja kustutab olemasolevad koopiad;
       8. teeb vastutavale töötlejale kättesaadavaks kogu teabe, mis on vajalik GDPR artiklis 28 sätestatud kohustuste täitmise tõendamiseks, ning võimaldab vastutaval töötlejal või tema poolt volitatud muul audiitoril teha auditeid, sealhulgas kontrolle, ja panustab sellesse;
       9. järgima isikuandmete õigusaktides sätestatud tingimusi teise volitatud töötleja kaasamiseks.
11. Poolte allkirjad

Tellija: Töövõtja:

*/allkirjastatud digitaalselt/*  */allkirjastatud digitaalselt/*

# Lisa 5

# GARANTIIKIRJA VORM – GARANTIIAEGNE TAGATIS

# GARANTIIKIRI nr \_\_\_\_

## Garant: \_\_\_\_\_\_\_\_\_\_\_\_\_\_\_\_\_\_\_ (registrikood \_\_\_\_\_\_\_\_\_\_\_\_\_)

### Asukoht: \_\_\_\_\_\_\_\_\_\_\_\_\_\_\_\_\_\_\_

Volitatud esindaja: \_\_\_\_\_\_\_\_\_\_\_\_\_\_\_\_\_\_\_

## Garantii saaja: TRANSPORDIAMET (registrikood 70001490)

## Asukoht: Valge 4, 11413 Tallinn, Harjumaa

## Garantii tellija: \_\_\_\_\_\_\_\_\_\_\_\_\_\_\_\_\_\_\_ (registrikood \_\_\_\_\_\_\_\_\_\_\_\_\_)

Asukoht: \_\_\_\_\_\_\_\_\_\_\_\_\_\_\_\_\_\_\_

Volitatud esindaja: \_\_\_\_\_\_\_\_\_\_\_\_\_\_\_\_\_\_\_

1. Garant on teadlik, et garantii tellija ja temaga ühispakkumuses osalevad isikud *nimetus* ja *nimetus* on sõlminud garantii saajaga *kuupäev* lepingu nr *number* (edaspidi **leping**) ***tööde*** ***asukoha ja tööde kirjeldus*** ja muude sellega seonduvate töödeteostamiseks ning lepingu kohaselt on garantii tellija kohustatud esitama garantii saajale garantii tellija lepingust tulenevate garantiiaegsete kohustuste täitmise tagamiseks garantii (garantiiaegsete kohustuste täitmise tagatis).
2. Garant garanteerib garantii saajale garantiikirja punktis 1 nimetatud lepingukokkuleppe järgsete garantiiaegsete kohustuste täitmise tagamiseks kuni ***summa numbritega* (*summa sõnadega*) euro** suuruse summa (edaspidi: **garantiisumma**) tasumise garantiikirjas toodud tingimustel.
3. Garantiikirja alusel väljamakse saamiseks peab garantii saaja esitama garandile kirjaliku nõude, milles on toodud taotletava väljamakse summa.
4. Garant kannab garantiikirja alusel tasumisele kuuluvad summad garantii saaja nõudes näidatud arveldusarvele 30 kalendripäeva jooksul garantii saajalt punktis 3 toodud nõude saamisest. Nõue loetakse garandi poolt kättesaaduks, kui see on garandi esindajale üle antud allkirja vastu või saadetud digiallkirjastatult garandi üldisel e-posti aadressil.
5. Garantiikiri jõustub garandi poolt sellele allakirjutamise hetkest ja kehtib kuni ***kuupäev*,** hiljemalt millisel kuupäeval saab garantii saaja garandile nõude esitada.
6. Garandi garantiikirjast tulenev kohustus lõpeb enne punktis 5 nimetatud tähtaega, kui:
   1. garant maksab garantii saajale garantiisumma
   2. garantii saaja loobub garantiikirjast tulenevatest õigustest, teatades sellest kirjalikult või tagastades garantiikirja garandile.
7. Kui garant teeb garantiikirja alusel osalise väljamakse, siis väheneb garantiisumma garandi poolt väljamakstud summa võrra automaatselt.
8. Garantiikirjale kohaldatakse Eesti Vabariigi õigusnorme. Garantiikirjas tulenevad vaidlused, mida ei ole võimalik lahendada läbirääkimiste teel, lahendatakse Harju Maakohtus.

Garantiikiri on koostatud ühel (1) lehel ühes originaaleksemplaris. Garantiikirja väljastamise aeg ja koht: \_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_.

Garandi esindajate allkirjad:

Lisa 6

**TÖÖ ÜLEANDMIS- JA VASTUVÕTMISAKT**

Käesolevaga ……….. annab üle ja Transpordiamet võtab vastu kooskõlas lepinguga “………….”, mis on sõlmitud ........................................., alljärgneva töö:

\_\_\_ etapi tööd vastavalt järgnevale kirjeldusele:

Üleantavate eksemplaride arv:

Digitaalselt esitatud andmed:

Märkused:

Tellija kontaktisik: Töövõtja kontaktisik:

*/allkirjastatud digitaalselt/ /allkirjastatud digitaalselt/*