**RA Lisa 1 Hankelepingu eseme tehniline kirjeldus**

1. Hanke esemeks on Suurupi sihi alumise tuletorni restaureerimis tööd vastavalt OÜ Zoroaster Suurupi sihi alumise tuletorni restaureerimis projektile (töö nr 20112022/PP, põhiprojekt).
2. Riigihange on jagatud järgmisteks vaheetappideks:
   1. restaureerimistööde ohutuks läbiviimiseks tööde organiseerimise kava koostamine ja kooskõlastamine hankija ja omanikujärelevalvega;
   2. vajadusel tööjooniste koostamine;
   3. ajagraafiku koostamine;
   4. Materjali kooskõlastamine hankija ja omanikujärelevalvega, lähtudes projektid toodud nõuetele. Materjal peab olema töödeldud ja ette valmistatud restaureerimistööde läbiviimiseks;
   5. restaureerimistööde teostamine.
3. Pakkuja peab arvestama pakkumust esitades järgmiste tingimustega:
   1. Lubatud on punktis 1 nimetatud projektis märgitud ehitustoodete ja -materjalide asendamine omadustelt (tehnilised parameetritelt) samaväärsete või paremate ehitustoodete- ja -materjalidega. Ehitustoodete ja -materjalide asendamine tuleb eelnevalt kirjalikult kooskõlastada hankijaga ja omanikujärelevalvega.
   2. Iga viidet, mille hankija teeb riigihanke alusdokumentides ja nende lisades ostuallikale, protsessile, kaubamärgile, patendile, standardile, tüübile, päritolule või tootmisviisile, tuleb lugeda selliselt, et see on täiendatud märkega „või sellega samaväärne“.
   3. Pakkuja peab arvestama asjaoluga, et Suurupi sihi alumine tuletorni vahetus läheduses asuvad eramud. Restaureerimistööde teostamisel tuleb arvestada naaberkinnistute omanikega, erilise tähelepanu all on tööde teostamise aeg, müra ja tolmu levik. Tööde teostamisel tuleb kõik materjalid tuua ehitusobjektile (piiratud kinnistu suurus), kogu ehituspraht tuleb ära utiliseerida nõuete kohaselt. Kogu kahjustatud pinnas taastada. Sellest tulenevalt peab pakkuja erilise tähelepanuga arvestama töötajate, seadmete, masinate, materjalide ja toodete transpordilahenduste ja nendega seonduvate kuludega.
   4. Paigaldada ajutise metallist minimaalselt 2 m kõrguse piirde ümber töömaa. Ajutine metallist aed peab olema lukustatav.
   5. Pakkuja peab arvestama asjaoluga, et objektil puudub restaureerimistöödeks vajalik elektri- ja veeühendus. Pakkuja peab arvestama elektri tootmise, võimalike veekuludega ja käimla organiseerimise kuludega restaureerimistööde ajal.
   6. Pakkumuses tuleb arvestada kõikide tööde teostamisega, mis on vajalikud riigihanke alusdokumentides ja selle lisades kirjeldatud eesmärgi täitmiseks.
   7. Pakkumuses tuleb arvestada ka nendele töödega, mis ei ole riigihanke alusdokumentides otseselt kirjeldatud, kuid on vajalikud riigihanke alusdokumentides ja selle lisades kirjeldatud eesmärgi täitmiseks ja/või tulenevad kehtivatest õigusaktidest, tehnilistest normidest, standarditest ja vastavate ametkondade nõuetest (sh Muinsuskaitseamet, Päästeamet, Tarbijakaitse- ja Tehnilise Järelevalve Ameti, Terviseamet, Tööinspektsioon, Keskkonnaamet jne). Hankija eeldab, et pakkuja on oma pakkumuses arvestanud kõikide vajalike tööde ja teenustega, tuginedes tööde vajaduse ja hinna määramisel oma professionaalsusele ja sarnaste teenuse osutamise kogemusele. Pakutu suhe tegelikkusesse on pakkuja risk.
4. Pakkuja peab arvestama pakkumist esitades tingimusega, et tuletorni välist voodrilauda ja katusekonstruktsioone võib lahti võtta ja hinnata pädevustunnistusega restauraator, kes hindab materjalide tehnilist seisukorda. Materjal, mida hinnata on sarikad, roovid, voodrilauad ja muud konstruktiivsed detailid.